CELEX: 32014D0090
Language: bg
Date: 2014-02-14 00:00:00
Title: 2014/90/ЕС: Решение за изпълнение на Комисията от 14 февруари 2014 година за изменение на приложение I към Решение № 2004/558/ЕО по отношение на одобряването на програма за контрол за премахване на инфекциозния ринотрахеит по говедата в регион в Италия (нотифицирано под номер C(2014) 737)  текст от значение за ЕИП

18.2.2014   
            
            
               BG
            
            
               Официален вестник на Европейския съюз
            
            
               L 46/10
            
         
      РЕШЕНИЕ ЗА ИЗПЪЛНЕНИЕ НА КОМИСИЯТА
   
   от 14 февруари 2014 година
   за изменение на приложение I към Решение № 2004/558/ЕО по отношение на одобряването на програма за контрол за премахване на инфекциозния ринотрахеит по говедата в регион в Италия
   (нотифицирано под номер C(2014) 737)
   (текст от значение за ЕИП)
   (2014/90/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално член 9, параграф 2 от нея,
   като има предвид, че:
   
               (1)
            
            
               С Директива 64/432/ЕИО се определят правила относно търговията с говеда в Съюза. В член 9 от нея се предвижда, че държава членка, която има задължителна национална програма за контрол на една от заразните болести, изброени в част II от приложение Д към нея, може да представи въпросната програма на Комисията за одобрение. Този списък включва инфекциозен ринотрахеит по говедата. При инфекциозния ринотрахеит по говедата се проявяват явни клинични симптоми на инфекция, дължаща се на вирус херпес от тип 1 (BHV-1) по говедата.
            
         
               (2)
            
            
               В член 9 от Директива 64/432/ЕИО се предвижда също определянето на допълнителни гаранции, които могат да се изискват за търговия в рамките на Съюза.
            
         
               (3)
            
            
               С Решение 2004/558/ЕО на Комисията (2) се одобряват програмите за контрол и ликвидиране на BHV-1, представени от държавите членки, изброени в приложение I към същото решение, за регионите, които са изброени в това приложение и за които се прилагат допълнителни гаранции в съответствие с член 9 от Директива 64/432/ЕИО.
            
         
               (4)
            
            
               Италия представи на Комисията програма за контрол и ликвидиране на BHV-1 в автономен регион Valle d’Aosta. Тази програма е в съответствие с критериите, определени в член 9, параграф 1 от Директива 64/432/ЕИО. Тази програма също така предвижда правила за превоза на едър рогат добитък към и във границите на този регион, еднакви с по-рано приложените в провинция Bolzano в Италия правила, където ефектът от прилагането им беше положителен с оглед на ликвидирането на болестта в провинцията.
            
         
               (5)
            
            
               Програмата, представена от Италия за автономен регион Valle d’Aosta, и допълнителните гаранции, представени в съответствие с член 9 от Директива 64/432/ЕИО, следва да бъдат одобрени.
            
         
               (6)
            
            
               Следователно приложение I към Решение 2004/558/ЕО следва да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложение I към Решение 2004/558/ЕО се заменя с текста в приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 14 февруари 2014 година.
      
         
            За Комисията
         
         Tonio BORG
         
         
            Член на Комисията
         
      
   
   
      (1)  ОВ 121, 29.7.1964 г., стр. 1977/64.
   
      (2)  Решение 2004/558/ЕО на Комисията от 15 юли 2004 г. за прилагане на Директива 64/432/ЕИО на Съвета относно допълнителните гаранции при търговията в Общността с говеда във връзка с инфекциозния ринотрахеит по говедата и одобрението на представените от някои държави членки програми за изкореняване на болестта (ОВ L 249, 23.7.2004 г., стр. 20).
   
      ПРИЛОЖЕНИЕ
      Приложение I към Решение 2004/558/ЕО се заменя със следното:
      
         
            „ПРИЛОЖЕНИЕ I
            
                        Държави членки
                     
                     
                        Региони на държави членки, по отношение на които се прилагат допълнителните гаранции за инфекциозен ринотрахеит по говедата в съответствие с член 9 от Директива 64/432/ЕИО
                     
                  
                        Чешка република
                     
                     
                        Всички региони
                     
                  
                        Германия
                     
                     
                        Всички региони, с изключение на федерална провинция Бавария
                     
                  
                        Италия
                     
                     
                        Регион Friuli-Venezia Giulia
                        Регион Valle d’Aosta
                        Провинция Trento“